Input: कुविदङ्ग यवमन्तो यवं चिद्यथा दान्त्यनुपूर्वं वियूय। इहेहैषां कृणुहि भोजनानि ये बर्हिषो नमउक्तिं यजन्ति। उपयामगृहीतोऽस्यश्विभ्यां त्वा सरस्वत्यै त्वेन्द्राय त्वा सुत्राम्णे॥३२॥

Padapatha: कुवित्।अङ्ग।यवमन्त इति यवऽमन्तः।यवम्।चित्।यथा।दान्ति।अनुपूर्वमित्यनुऽपूर्वम्।वियूयेति विऽयूय।इहेहेतीहऽइह।एषाम्।कृणुहि।भोजनानि।ये।बर्हिषः।नमउक्तिमिति नमःऽउक्तिम्।यजन्ति।उपयामगृहीत इत्युपयामऽगृहीतः।असि।अश्विभ्यामित्यश्विऽभ्याम्।त्वा।सरस्वत्यै।त्वा।इन्द्राय।त्वा।सुत्राम्ण इति सुऽत्राम्णे